Diari Oficial de la Generalitat Valenciana


Sumari del DOGV 4211, del 15-03-2002 (2002/2487)

Informació publica del projecte d'urbanització de rotonda partida del vial de la xàrcia estructural en el sector Tellerola 1 del PGMOU de la Vila Joiosa (Alacant).
-------------------------------------------------------------------------------------------------------------------------------------------------------------------

### Dades del document

Número de DOGV
:   4211

Data del DOGV
:   15-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2487


Organisme emissor
:   Ajuntament de la Vila Joiosa

Tipus de document
:   Anunci

Informació publica del projecte d'urbanització de rotonda partida del vial de la xàrcia estructural en el sector Tellerola 1 del PGMOU de la Vila Joiosa (Alacant). [2002/M2487]
  
Per mitjà de la present, es fa públic que l'alcalde, en data 4 de febrer de 2002, amb el número 225/2002, ha dictat la següent resolució que literalment expressa:
  
« ...
  
Vista la instància presentada pel senyor Abel García Gómez, en representació de la mercantil Residencial Vista Alegre, SA de 28 de maig de 2001 amb número de registre d'entrada 5060, on s'expressa: ?Exposa: Que en relació a la sol·licitud d'autorització d'obres, sobre projecte d'urbanització de rotonda partida del vial de la xàrcia estructural en el sector Tellerola 1, es presenta còpia del projecte amb les esmenes oportunes indicades per la Direcció General de Carreteres i que ha quedat registrat en el dit servici.
  
Per això, es presenta de nou el projecte, amb les modificacions oportunes, incloses en annexos, relatives a drenatge i estudi d'accessos pròxims, redactat per l'enginyer tècnic d'obres públiques senyor Gonzalo Alcañiz de la Fuente, col·legiat número 13.703 del CITOP i degudament visat pel col·legi. Sol·licitant: Que la dita documentació siga incorporada a l'expedient i s'emeta informe favorable sobre les obres a realitzar?.
  
Considerant el que establix l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'establix: ?Els projectes d'urbanització per a actuacions integrades se sotmetran al procediment d'aprovació propi dels programes, excepte quant a la competència entre iniciatives. Serà innecessària la informació pública separada quan es tramiten al costat dels programes o plans.-
  
Considerant el que establix l'article 45 i següents de la Llei Reguladora de l'Activitat Urbanística vinc a resoldre:
  
Primer
  
Sotmetre a informació pública el projecte d'urbanització de rotonda partida del vial de la xàrcia estructural en el sector Tellerola 1 del PGMOU de la Vila Joiosa (Alacant). Presentada pel senyor Abel García Gómez, en representació de la mercantil Residencial Vista Alegre, SA, en condició d'agent urbanitzador del sector PP-11 unitat d'execució número 1. La dita documentació es va presentar per mitjà de registre d'entrada número 5060, de 28 de maig de 2001.
  
Segon
  
Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als que consten com a titulars cadastrals de drets afectats per l'actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana. Es podran presentar al·legacions durant el dit període. Està tota la documentació tècnica objecte d'informació pública en les oficines d'urbanisme, síties al carrer d'Hernán Cortés número 2 en horari de 09.00 a 13.00 hores, de dilluns a divendres, ambdós inclusivament.
  
....».
  
Contra la present resolució no es pot interposar cap recurs administratiu ni jurisdiccional, en constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjuí irreparable a drets i interessos legítims.
  
El que faig públic a fi de donar compliment al requisit establit en l'article 46.3 de la Llei Reguladora de l'Activitat Urbanística.